རྩོམ་མཁན་གྱིས་རྩོམ་ཡིག་གི་བརྗོད་བྱར་གྱུར་པའི་དོན་དག་གང་དང་གང་ཞིག་ཡི་གེའི་རྣམ་པར་སྤེལ་ནས་མཚམས་སྦྱོར་བྱེད་སྐབས།དོན་དག་དེ་ཉིད་ཐོག་མར་ཇི་ལྟར་བྱུང་བ་དང་།བར་དུ་ཇི་ལྟར་འགྱུར་བ།མཇུག་འབྲས་ག་འདྲ་སྨིན་པའི་དུས་ཚོད་ཀྱི་གོ་རིམ་དེ་གཞིར་བཟུང་ནས་རིམ་པ་བཞིན་དུ་བརྗོད་པ་ལ་རིམ་བརྗོད་ཟེར་བ་དང་།འདི་ནི་རྩོམ་ལུས་མི་འདྲ་བའི་བརྩམས་ཆོས་མང་པོར་ཆེས་རྒྱུགས་ཆེ་བའི་བརྗོད་སྟངས་ཤིག་ཡིན།དཔེར་ན།སྐུ་ཞབས་དོན་གྲུབ་རྒྱལ་གྱི་སྒྲུང་གཏམ་གྲགས་ཅནསྤྲུལ་སྐུལ་ཆ་མཚོན་ན།སྤྲུལ་སྐུ་རྫུན་མ་ཞིག་གིས་ཨ་ཁུ་ཉི་མ་གཙོ་བྱས་པའི་སྡེ་མི་རྣམས་ལ་མགོ་གཡོགས་མགོ་སྐོར་བཏང་བའི་དོན་དག་དེ་དུས་ཚོད་ཀྱི་གོ་རིམ་དང་བསྟུན་ནས་བརྗོད་ཡོད་ལ།བརྗོད་ལུགས་འདི་ནི་རིམ་བརྗོད་ཀྱི་ཁོངས་སུ་གཏོགས་པ་ཡིན།